Bedrový kĺb
Dobréránochcemsa opiitat mama maoperanu nohu bedrový kĺb anevládzesapostaviťci dajusakúpiťlieki
Dobrý deň,
Ďakujeme za vašu otázku. Dĺžka rekonvalescencie po operácii bedrového kĺbu je okrem závažnosti chirurgického zákroku závislá aj od mnohých iných faktorov (celkový zdravotný stav pacienta, pridružené akútne a chronické ochorenia, vek a iné). Úplné zotavenie po operácii bedrového kĺbu je zväčša dlhý proces a v niektorých prípadoch trvá niekoľko mesiacov až rok. Súčasťou tohto zotavovacieho procesu sú rehabilitačné cvičenia, ktorý posilňujú svaly, zlepšujú rovnováhu a krvný obeh.
V prípade pooperačných bolestí je možné užívať analgetiká. Keďže mi nie je známy celkový zdravotný stav pacienta, užívané lieky a ako dlho je po operácii, nie je možné vám odporúčiť užívanie bezpečného lieku. Z toho dôvodu je potrebné sa obrátiť na lekára.
Prajem skoré zotavenie.
S pozdravom
Mgr. Tamara Jakúbeková